V 40-ih in na začetku 50-ih let je sodeloval z enim najbolj znanih skandinavskih jazzovskih violinistov Svendom Asmussenom. Leta 1955, torej še v času, ko je nastopal z violinističnim orkestrom, je spoznal pevko Grethe Ingmann, s katero sta začela glasbeno sodelovati, leta 1956 pa sta se tudi poročila. Skupaj sta nastopala v duetu "Grethe og Jørgen Ingmann". Leta 1963 sta s pesmijo "Dansevise" zastopala Dansko na Pesmi Evrovizije ter zmagala.